b'\n_START_ARTICLE_\nHidrofilnost\n_START_PARAGRAPH_\nHidrof\xc3\xadlnost (iz gr\xc5\xa1\xc4\x8dine hydros - voda + philein - ljubiti, vodoljubnost) opisuje lastnost nekaterih snovi, da so rade v stiku z vodo._NEWLINE_Hidrofilna molekula ali hidrofilni del molekule je elektri\xc4\x8dno polariziran in sposoben ustvarjanja vodikovih vezi s polarnimi molekulami vode, kar je s termodinamskega stali\xc5\xa1\xc4\x8da ugodno, saj zmanj\xc5\xa1a skupno energijo sistema. To obenem pomeni, da se tak\xc5\xa1ne molekule la\xc5\xbeje raztapljajo v vodi kot v olju ali drugih nepolarnih topilih._NEWLINE_Obratna lastnost od hidrofilnosti je hidrofobnost.'